title: Thomas Hardy
text: Thomas Hardy dene Anglican becafa is morafa yasa, koe Higher Bockhampton ke Dorset winka koblir. Gadikye tir raporilbodesik isen gadikya grupelafa koe oga pu in taver. In va vayara ba san-tevda tenur ise vanpir ravesik dene lizukaf vegeduropik. Bak 1860 ko London mallapir lize vanpir vayasik dene King's College kotla. Va konaka gablexa war isen wetce vegeduropik kobar. Voxen inafa brostuca gu latinavafa ezlopa is savsafa ellasava ravena gan ant miv int vodjur. In va rieta ke Darwin is Comte dere kosmar numen bata belira va inafa malyopasa swava divmodad ise gu alka parmon aranamad.